Bianca Rantala

Kristina Bianca Rantala (sündinud 5. veebruaril 1999 Raumas Soomes) on eesti-soome muusik, helilooja ja dirigent. 

Ta on džässi ja bigbändimuusikat viljelev laulja, klahvpillimängija, helilooja, arranžeerija, orkestrijuht ja vokaalpedagoog.

Haridus
Rantala on õppinud Võru, Räpina ja Põlva Muusikakoolis klassikalist klaverit ja laulu.Anne Adams. Muusikud muusikast: Bianca Rantala Ajakiri Kitarr, 16.04.2020.Merli Vajakas. Helilooja Bianca Rantala: kui mingi asi võtab enda kütkesse, siis keskendun sellele täielikult Delfi Kultuur, 18.04.2024. 

2020. aastal lõpetas ta Georg Otsa nimelise Tallinna Muusikakooli rütmimuusika pillide (klaveri) erialal.Georg Otsa nimelise Tallinna Muusikakooli vilistlased 2020 Seejärel õppis Soomes Metropolia Rakenduskõrgkoolis muusika produtseerimist ja džässkompositsiooni.Särav dirigent Bianca Rantala: kui hea bänd svingib, siis selle vastu ei saa mitte miski! Raadio Elmar koduleht, 25.02.2022.

2025. aastal alustas ta magistriõpinguid nii Saksamaal Frankfurdi Muusikaakadeemias heliloomingu alal kui ka Soomes Sibeliuse Akadeemia džässiosakonnas.Jaak Sooääre nimelise stipendiumi pälvis Bianca Rantala. Jazz.ee, 28.10.2025. 

Töö ja muusikaprojektid
2021. aastal valiti Rantala Saksamaal Kölnis rahvusvahelise programmi "European Composers" heliloojaks (üheks stipendiaadiks viiest).Merli Vajakas. Helilooja Bianca Rantala: kui mingi asi võtab enda kütkesse, siis keskendun sellele täielikult Delfi Kultuur, 18.04.2024. 

2026. aastal osales ta Tallinnas džässiklubi Philly Joe's suve residendiprogrammis, mille raames tutvustas oma heliloomingut ja musitseerimisvorme igal augustinädalal uue kava ja erineva instrumentaalkollektiiviga kontserte andes.Resident: Bianca Rantala. Original Standards ft. Metsäkylä/ Uotila/ Åman (EE/FI/SE) phillyjoes.com. Vaadatud 22.01.2026. 

Jaanuaris 2026 valiti Rantala hooajaks 2026/2027 Soome kutselise džässorkestri UMO Helsinki Jazz Orchestra residentheliloojaks, mis tähendab, et selle aja jooksul kirjutab ta orkestrile uusi tellimusteoseid, mis hakkavad rikastama UMO repertuaari, ning osaleb heliloojana ka orkestri kunstilises kureerimises.Bianca Rantala valiti Soome jazz-orkestri UMO residentheliloojaks ERR Kultuur, 19.01.2026. 

Ta on õpetanud Georg Otsa nimelises Tallinna Muusikakoolis rütmimuusika laulu ja vokaalansamblit ning juhendanud vokaalansambleidDelta. Laupäeval toimus Viimsi JazzPopFest. Stuudios on Kristina Bianca Rantala ERR Klassikaraadio, 26.11.2019., Georg Otsa nimelise Muusikakooli Bigbändi ja Tallinna Tehnikaülikooli BigBändi. Ta on õpetanud lastele soololaulu ETV Lasteekraani Muusikastuudios.Anne Adams. Muusikud muusikast: Bianca Rantala Ajakiri Kitarr, 16.04.2020.

Alates 2019. aastast on mitmeid tema kontserte ja etteasteid kantud üle ka Klassikaraadios.Suveduur. Stuudios on noor bigbändijuht, helilooja ja arranžeerija Kristina Bianca Rantala ERR Klassikaraadio, 26.08.2020.Džässikontsert: Rantala Project Eesti ja Soome tippmuusikutega ERR Klassikaraadio, 09.10.2021.

Tegevus heliloojana
Heliloojana viljeleb Bianca Rantala modernset džässi, mida põimib kokku muude žanrite elementidega. Ta on loonud muusikateoseid ja teinud sadu arranžeeringuid paljudele muusikakollektiividele kooridest sümfooniaorkestriteni, sealhulgas Tallinna Kammerorkestrile, Vantaa Orchestrale, Subway Jazz Orchestrale, New Wind Jazz Orchestrale, Kaitseväe orkestrile, Estonian Dream Big Bandile ja paljudele teistele.Anne Adams. Muusikud muusikast: Bianca Rantala Ajakiri Kitarr, 16.04.2020.

2024. aasta aprillis kanti džässifestivali Jazzkaar avakontserdil ette tema komponeeritud uudisteos "Moral Paradox", mille naisvokaalsolist oli ta ise, meesvokaalsolist oli Jukka Eskola ning keelpilliorkestrit juhatas Valter Soosalu.Merli Vajakas. Helilooja Bianca Rantala: kui mingi asi võtab enda kütkesse, siis keskendun sellele täielikult Delfi Kultuur, 18.04.2024. 

Tunnustus
2016 – lauljate konkursi "Space 2016" peapreemia laureaat (Vilnius, Leedu)Kristina Bianca Rantala: "Julgen oma liini ajada." Solistica koduleht. Vaadatud 19.01.2026.
2018, 2019, 2020 – Uno Naissoo nimelise heliloomingu konkursi laureaat
2020 – võistluse "Baltic Big Band Composition Contest" võitja
2021 – programmi "European Composers" stipendiaat (Köln, Saksamaa)
2023 – võistluse "Nordic Composer Contest" võitja
2025 – Aasta Jazzihelilooja auhinna laureaatAasta Jazzmuusik 2025 on Kristjan Randalu Jazz.ee, 24.04.2025.
2025 – Jaak Sooääre nimelise stipendiumi stipendiaat

Isiklikku
Bianca Rantala, kelle isa on soomlane ja ema eestlane, on sündinud Soomes, kuid ta lapsepõlv möödus Lõuna-Eestis. Õpingud (ja hiljem töö) Georg Otsa nimelises muusikakoolis tõid ta elama Tallinna. Pärast 2020. aastal Soomes muusikaõpingute alustamist on ta oma teise kodu rajanud sünnipaika Raumasse, kus tal on loomemaja koos tiibklaveri ja helistuudioga.Merli Vajakas. Helilooja Bianca Rantala: kui mingi asi võtab enda kütkesse, siis keskendun sellele täielikult Delfi Kultuur, 18.04.2024.

Viited

Välislingid
Bianca Rantala debüütsingel "Bipolar Tuesday" MuusikaPlaneet, 17. detsember 2021
Merli Vajakas. Helilooja Bianca Rantala: kui mingi asi võtab enda kütkesse, siis keskendun sellele täielikult Eesti Päevaleht / Delfi.ee, 18. aprill 2024

Kategooria:Eesti džässmuusikud
Kategooria:Eesti klahvpillimängijad
Kategooria:Eesti heliloojad
Kategooria:Eesti orkestrijuhid
Kategooria:Eesti muusikapedagoogid
Kategooria:Sündinud 1999